TACC ปลื้ม! คว้ารางวัลระดับโลก “Superior Taste Award” 3 ปีซ้อน
TACC คว้ารางวัลระดับโลก Superior Taste Award 3 ปีซ้อนจาก International Taste Institute ประเทศเบลเยียม การันตีรสชาติเครื่องดื่มได้มาตรฐานสากลเป็นที่ยอมรับผู้ค้าปลีกทั่วโลก
TACC คว้ารางวัลระดับโลก Superior Taste Award 3 ปีซ้อนจาก International Taste Institute ประเทศเบลเยียม การันตีรสชาติเครื่องดื่มได้มาตรฐานสากลเป็นที่ยอมรับผู้ค้าปลีกทั่วโลก
5 ส.ค. 2565

นายชัชชวี วัฒนสุข ประธานกรรมการบริหาร บริษัท ที.เอ.ซี. คอนซูเมอร์ จำกัด (มหาชน) หรือ TACC เปิดเผยว่า บริษัทฯ ได้รับรางวัล Superior Taste Award ปี 2565 จาก International Taste Institute ประเทศเบลเยียม โดยเป็นการได้รับรางวัลในปีที่ 3 ติดต่อกัน ซึ่งบริษัทฯ ถือว่าเป็นรางวัลอันทรงเกียรติ เนื่องจากได้รับการยกย่องจากเชฟ &amp; ซอมเมอลิเยร์ ซึ่งเป็นรางวัลตอกย้ำถึงคุณภาพ และรสชาติสินค้า จากความพยายามอย่างต่อเนื่องของทีมงาน ในการสร้างสรรค์ผลิตภัณฑ์ และรักษามาตรฐานในระดับสากลได้เป็นอย่างดี โดยรางวัล Superior Taste Award จะช่วยสร้างความเชื่อมั่นให้กับลูกค้า คู่ค้า และสนับสนุนยอดขายเพิ่มขึ้นได้ในอนาคต
สำหรับเครื่องดื่มที่ TACC ได้รับรางวัล Superior Taste Award ปี 2565 ประกอบด้วย เครื่องดื่มในมุม All Café ได้แก่  UJI  MATCHA และเครื่องดื่มภายใต้แบรนด์ ณ อรุณ ได้แก่ ชาซีลอน ณ อรุณ
ขณะที่ในปี 2564 ได้รับรางวัลในส่วนของเครื่องดื่มเย็นในโถกด ได้แก่ กาแฟลาเต้  ส่วนเครื่องดื่มในมุม All Café ได้แก่ ชาเขียวมัทฉะ และเครื่องดื่มภายใต้แบรนด์ ณ อรุณ ได้แก่ ชานมไต้หวัน ณ อรุณ ส่วนในปี 2563 ได้รับรางวัลในส่วนของเครื่องดื่มเย็นในโถกด ได้แก่ กาแฟลาเต้ และชาไทย เครื่องดื่มในมุม All Café ได้แก่ ชามะนาว
“รางวัล Superior Taste Award จาก International Taste Institute ประเทศเบลเยี่ยม ถือเป็นผู้นำระดับสากลในการประเมินผลและรับรองรสชาติอาหารและเครื่องดื่ม คณะกรรมการส่วนหนึ่งเป็นหนึ่งในผู้ที่ได้รับการยกย่องในเวทีการแข่งขัน Chef &amp; Sommelier หรือจากสถาบันที่มีชื่อเสียง เช่น Le Guide Michelin, Gault &amp; Millau ซึ่งการได้รับใบรับรอง Superior Taste Award ถือว่าเป็นที่ยอมรับ ในหมู่ผู้ค้าปลีกรายใหญ่ทั่วโลก และสร้างความความแตกต่างอย่างเห็นได้ชัดทั้งตลาดใน และต่างประเทศ” นายชัชชวี กล่าว